CELEX: 62010CN0056
Language: da
Date: 2010-02-02 00:00:00
Title: Sag C-56/10 P: Appel iværksat den 2. februar 2010 af Agencja Wydawnicza Technopol sp. z o.o. til prøvelse af dom afsagt af Retten i Første Instans den 19. november 2009 i de forenede sager T-425/07 og T-426/07, Agencja Wydawnicza Technopol mod KHIM (100)

1.5.2010   
            
            
               DA
            
            
               Den Europæiske Unions Tidende
            
            
               C 113/19
            
         Appel iværksat den 2. februar 2010 af Agencja Wydawnicza Technopol sp. z o.o. til prøvelse af dom afsagt af Retten i Første Instans den 19. november 2009 i de forenede sager T-425/07 og T-426/07, Agencja Wydawnicza Technopol mod KHIM (100)
   (Sag C-56/10 P)
   2010/C 113/29
   Processprog: polsk
   
      Parter
   
   
      Appellant: Agencja Wydawnicza Technopol sp. z o.o. (ved D. Rzążewska)
   
      Den anden part i appelsagen: Kontoret for Harmonisering i det Indre Marked (Varemærker og Design)
   
      Appellanten har nedlagt følgende påstande
   
   
               —
            
            
               Dommen afsagt af Retten i Første Instans den 19. november 2009 i de forenede sager T-425/07 og T-426/07 ophæves.
            
         
               —
            
            
               Sagen hjemvises til Retten til fornyet prøvelse.
            
         
               —
            
            
               Kontoret for Harmonisering i det Indre Marked (Varemærker og Design) tilpligtes at betale sagens omkostninger.
            
         
      Anbringender og væsentligste argumenter
   
   Appellanten har kritiseret Retten i Første Instans for at have tilsidesat artikel 38, stk. 2, i EF-varemærkeforordningen (1), idet den har anvendt forkerte retlige kriterier, da den fastslog, at appelkammeret med rette krævede en erklæring om, at appellanten ikke ville påberåbe sig eneret til talbestanddelene 100 og 300.
   Endvidere har Retten i Første Instans tilsidesat EF-varemærkeforordningens artikel 7, stk. 1, litra c), idet den har anvendt forkerte retlige kriterier, da den fastslog, at de bestanddele i forhold til hvilke, der blev krævet en erklæring om, at appellanten ikke ville påberåbe sig eneret, var beskrivende.
   Ydermere har Retten i Første Instans tilsidesat EF-varemærkeforordningens artikel 7, stk. 1, litra c), artikel 38, stk. 2, eller artikel 76 eller alle disse bestemmelser, idet den ikke i tilstrækkeligt omfang har taget hensyn til Harmoniseringskontorets praksis i forhold til registrering af tegn, der består af tal eller henviser til indholdet af en offentliggørelse
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1), erstattet af Rådets forordning (EF) nr. 207/2009 af 26.2.2009 om EF-varemærker (kodificeret udgave) (EUT L 78, s. 1).